google/wiki40b huggingface dataset:
Πανελλήνιο πρωτάθλημα στίβου ανδρών 1980

Το 66ο Πανελλήνιο πρωτάθλημα στίβου ανδρών 1980 διεξήχθη από 26 ως 28 Σεπτεμβρίου στο "Μακάρειο" Στάδιο, στη Λευκωσία της Κύπρου, μαζί με το αντίστοιχο πανελλήνιο πρωτάθλημα στίβου γυναικών 1980. Πρωταθλητής αναδείχθηκε ο Γ.Σ. Ευαγόρας Αμμοχώστου για πρώτη φορά στην ιστορία της διοργάνωσης.

Χρονικό των αγώνων

Στους αγώνες υπήρξε περιορισμένη συμμετοχή αθλητών από την Ελλάδα για οικονομικούς προφανώς λόγους, αφού το πρωτάθλημα διεξήχθη στην Κύπρο. Φυσικά, υπήρξε πολυπληθής κυπριακή παρουσία, κάτι που φάνηκε και στα αποτελέσματα, όπου κυριάρχησαν οι κυπριακοί σύλλογοι. Το πανελλήνιο πρωτάθλημα μαραθωνίου διεξήχθη χωριστά, στις 2 Απριλίου, στην κλασική διαδρομή, παράλληλα με τον διεθνή μαραθώνιο, ο οποίος διεξήχθη για τελευταία φορά με αυτή τη μορφή, δηλαδή παράλληλα με τις εκδηλώσεις για την ολυμπιακή ημέρα. Την ίδια ημέρα έγινε το πρωτάθλημα 20.000μ βάδην στο Καυτανζόγλειο Στάδιο Θεσσαλονίκης και στον περιβάλλοντα χώρο του. Ξεχωριστά είχε γίνει και το πρωτάθλημα δεκάθλου, στις 12-13 Απριλίου, στην Καβάλα, μαζί με το αντίστοιχο των εφήβων και το πένταθλο γυναικών-νεανίδων. Όλα τα υπόλοιπα αγωνίσματα διεξήχθησαν κατά το τριήμερο των πανελληνίων αγώνων.
Στους αγώνες εμφανίστηκαν δυνατοί οι κυπριακοί σύλλογοι, όπως αναμενόταν. Στη μάχη της βαθμολογίας επικράτησε ο προσφυγικός σύλλογος Γ.Σ. Ευαγόρας Αμμοχώστου που φιλοξενείτο στη Λεμεσό, με 8 βαθμούς διαφορά από τον δεύτερο ΓΣ Παγκύπρια.
Βασίλης I. Γουλανδρής

Βιογραφικά στοιχεία

Γεννήθηκε στην Άνδρο και ήταν γιος του Ιωάννη Γουλανδρή, εφοπλιστή και γενάρχης της ομώνυμης εφοπλιστικής οικογένειας. Ασχολήθηκε με την ναυτιλία συμμετέχοντας ενεργά στην οικογενειακή επιχείρηση. Στις εκλογές του 1936 εξελέγη βουλευτής Κυκλάδων με το Λαϊκό Κόμμα. 
Ήταν παντρεμένος και είχε αποκτήσει δύο γιους: τον Κωνσταντίνο και τον Γιάννη "Big John" Γουλανδρή.
Ηγεμόνας Βαγιαζήτ

Ζωή

Ο Hγεμόνας Μπεγιαζίτ γεννήθηκε το 1525 και ήταν γιος του Σουλτάνου Σουλεϊμάν Α΄ και της αγαπημένης του παλλακίδας και αργότερα νόμιμης συζύγου,Χασεκί Χουρέμ Σουλτάν.Ήταν αδελφός του,Ηγεμόνα Μουσταφά,του Ηγεμόνα Μεχμέτ,της Μιχριμάχ Σουλτάν(κόρη του Σουλεϊμάν Α')|,του Σελίμ Β' και του Ηγεμόνα Τζιχανγκίρ 
Κατά κανόνα,οι Οθωμανοί πρίγκιπες έπρεπε να κυβερνήσουν μια επαρχία,για να αποκτήσουν διοικητική εμπειρία.Ο Μπεγιαζίτ έγινε  κυβερνήτης σαντζακίου της Ανατολίας.Μετά την εκστρατεία του Σουλεϊμάν στο Ναχτσεβάν, ο Βαγιαζήτ έγινε κυβερνήτης της Αδριανούπολης, ενώ ήλεγχε τη Ρούμελη.Κατά την διάρκεια αυτής της εκστρατείας ο μεγαλύτερος αδερφός του, Ηγεμόνας Μουσταφά, δολοφονήθηκε (1553) από τον πατέρα του,τον Σουλεϊμάν. Τα νέα της δολοφονίας του αδερφού του, έφτασαν γρήγορα στην Αδριανούπολη και ο Μπεγιαζίτ έκανε εξέγερση εναντίον του πατέρα του.

Εξέγερση

Ο Σουλεϊμάν είχε πέντε γιούς. Ο πρώτος γιος, Ηγεμόνας Μουσταφά είχε δολοφονηθεί το 1553, ο αδερφός του, ο Ηγεμόνας Μεχμέτ είχε πεθάνει από βαριά αρρώστια το 1543 και τέλος ο αδερφός του, Ηγεμόνας Τζιχανγκίρ (που ήταν ο μικρότερος γιος) αυτοκτόνησε το 1553, μετά τον θάνατο του Μουσταφά. Επομένως, μετά το 1553 είχαν μείνει ο Ηγεμόνας Σελίμ, που ήταν ο μελλοντικός σουλτάνος Σελίμ Β΄, και ο Μπεγιαζίτ. Ο Σελίμ ήταν κυβερνήτης της Μανίσας ενώ ο Μπεγιαζίτ ήταν κυβερνήτης της Κιουταχείας, αυτές οι πόλεις είχαν ίση απόσταση με την Κωνσταντινούπολη. 
Ο Σουλεϊμάν ήταν πλέον 60 ετών και ο ανταγωνισμός των δύο παιδιών για τον θρόνο ήταν εμφανής.Ο Σουλεϊμάν επέπληξε τους γιους του και αποφάσισε να αλλάξει τις θέσεις τους καθήκοντος τους.Ο Σελίμ έγινε κυβερνήτης του Ικόνιου και ο Μπεγιαζίτ της Αμάσειας.Οι δύο αυτές επαρχίες ήταν  πιο μακριά από την Κωνσταντινούπολη, αλλά εξακολουθούσαν να βρίσκονται σε ίση απόσταση.Ο Σελίμ έσπευσε να υπακούσει και αμέσως μεταφέρθηκε στο Ικόνιο.Αλλά προς απογοήτευση του πατέρα του, ο Μπεγιαζίτ υπάκουσε μόνο μετά από πολύ δισταγμό, γιατί η Αμάσεια ήταν το σαντζάκι του Ηγεμόνα Μουσταφά,ο οποίος είχε εκτελεστεί με εντολή του πατέρα του,και ο Μπεγιαζίτ το πήρε ως ταπείνωση.Θυμωμένος,ο Σουλεϊμάν κατηγόρησε τον Μπεγιαζίτ οτι ήταν επαναστάτης και υποστήριξε τον μεγαλύτερο γιο του,Σελίμ,εναντίον του ανυπάκουου Μπεγιαζίτ.Ο Σελίμ, σε συνεργασία με τον Σοκολού Μεχμέτ Πασά, τον μελλοντικό μεγάλο βεζίρη, νίκησε τον αδελφό του σε μια μάχη κοντά στο Ικόνιο στις 31η Μαΐου 1559.

Μετά την εξέγερση

Ο Μπεγιαζίτ επέστρεψε στην Αμάσεια και διέφυγε προς την Περσία με τους γιους του και έναν μικρό στρατό.Σύμφωνα με τον δημοσιογράφο και ιστορικό ερευνητή Μουράτ Μπαρντακτσί,ο Σοκολού Μεχμέτ Πασάς έστειλε στρατό εναντίον του  Μπεγιαζίτ, ο οποίος ηττήθηκε από τις δυνάμεις του Μπεγιαζίτ.Αν και ο Σάχης Ταχμάσμπ αρχικά καλοσώρισε τον Ηγεμόνα Μπεγιαζίτ στο παλάτι του στην Περσία,αργότερα τον φυλάκισε με προτροπή του Σουλεϊμάν Α'.Ο Σουλεϊμάν και ο Σελίμ έστειλαν απεσταλμένους στην Περσία για να πείσουν τον Σάχη να εκτελέσει τον Μπεγιαζίτ.Τελικά, στις 25 Σεπτεμβρίου 1561, ο Μπεγιαζίτ και οι τέσσερις γιοι του εκτελέστηκαν στην Περσία από έναν οθωμανό δήμιο.
Κλόκοτ (Μπίχατς)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κόπλικ

Ιστορία

Το Κούπιονιτς αναφέρθηκε από τον Μαριάνο Μπολίτσα το 1614, αποτελώντας μέρος του Σαντζακίου της Σκόδρας. Ο πληθυσμός του ήταν ρωμαιοκαθολικός και είχε 60 σπίτια και 130 στρατιώτες υπό τις διαταγές του Πέσα Καμπέρσα. 
Το Κόπλικ, ως μεθόρια πόλη, έχει μακρά ιστορία πολεμικών συγκρούσεων. Η ιστορική σημασία του Κόπλικ οφείλει πολλά στους φυλάρχους Μαλισσόρι. Η έντονη ανεξάρτητη φύση τους είχε ως αποτέλεσμα τη συχνή εμπλοκή του Κόπλικ σε πολέμους εναντίον των Οθωμανών και των Σέρβων. Στην πόλη υπάρχει μνημείο που τιμά τους πεσόντες της Μάχης του Κόπλικ, γνωστή και ως Μάχη του Ντετσίκ, μιας και έλαβε χώρα τόσο στο Κόπλικ όσο και στο Τούζι. Η μάχη ήταν αποτέλεσμα μιας εξέγερσης των φυλάρχων των Μαλσόρι, υπό την ηγεσία του Ντεντ Γκιο Λούλι της φυλής Τραμπόιν-Χότι κατά της οθωμανικής εξουσίας. Η μάχη είχε ως αποτέλεσμα μία πύρρειο νίκη για τον φύλαρχο των Μαλσόρι. Μετά τον Α΄ Παγκόσμιο Πόλεμο και την κατάτμηση της Μαλσία ε Μάντε σε δύο τμήματα, η περιοχή γύρω από το Τούζι αποδόθηκε στο Βασίλειο του Μαυροβουνίου, ενώ η περιοχή γύρω από το Κόπλικ παρέμεινε αλβανική με την πόλη να γίνεται πρωτεύουσα της επαρχίας Μαλσία ε Μάντε. Κατά τη διάρκεια της οθωμανικής κατοχής, πολλοί από τους κατοίκους της πόλης εξισλαμίστηκαν, αν και ο αγροτικός πληθυσμός της Μαλέσια ε Μάντε παρέμεινε κυρίως καθολικός. Το κομμουνιστικό καθεστώς έθεσε σοβαρούς περιορισμούς στην κινητικότητα, αλλά μετά την πτώση του κομμουνισμού το 1991, το Κόπλικ γνώρισε μεγάλη εισροή νέων εποίκων από την ύπαιθρο. 
Το 1984, το Κόπλικ απέκτησε καθεστώς πόλης, ενώ αυτό του δήμου χορηγήθηκε μετά τις πρώτες δημοκρατικές εκλογές της 26ης Ιουλίου 1992.

Οικονομία

Η Λίμνη Σκόδρα που βρίσκεται κοντά στο Κόπλικ αποτελεί σημαντικό πόλο έλξης τουρισμού για την περιοχή. Το Κόπλικ αποτελεί το εμπορικό κέντρο της περιοχής, και διαθέτει πληθώρα καταστημάτων και υπηρεσιών που εξυπηρετούν την πόλη και τη γύρω περιοχή. Αποτελεί επίσης σημαντικό μεταφορικό κόμβο που εξυπηρετεί τους κατοίκους των γύρω περιοχών, συνδέοντας τες με μεγαλύτερες αστικές περιοχές της χώρας.

Αθλητισμός

Ο ποδοσφαιρικός σύλλογος της πόλης είναι ο ΚΣ Βελετσίκου Κόπλικ.
Σερόφ

Οικονομία

Οι δύο μεγαλύτερες επιχειρήσεις είναι οι μεταλλουργικές εγκαταστάσεις A.K. Σερόφ και οι εγκαταστάσεις σιδηροκραμάτων Σερόφ. Οι τελευταίες παράγουν περίπου το 5% του σιδηροχρωμίου παγκοσμίως. Οι εγκαταστάσεις παραγωγής ενέργειας του Σερόφ (Σερόφσκαγια ΓΚΡΕΣ) παρέχουν ηλεκτρική ενέργεια στην περιοχή. Η πόλη είναι το κέντρο μιας περιοχής μεταλλείων λιγνίτη, σιδήρου, βωξίτη, και ορυχείων χρυσού.

Ιστορία

Πριν από την επανάσταση το Σερόφ (τότε Ναδέζδινσκ) ήταν ένα από τα κέντρα της Ορθοδοξίας στα Ουράλια.
Σκακιστικό πρόβλημα

Διαγωνισμοί

Διάφοροι διαγωνισμοί (ή τουρνουά) υπάρχουν και για την σύνθεση και για την λύση σκακιστικών προβλημάτων.

Διαγωνισμοί λύσης προβλημάτων

Οι διαγωνισμοί λύσης είναι επίσης δύο κύριων τύπων. Στους διαγωνισμούς που γίνονται δι’ αλληλογραφίας, οι συμμετέχοντες στέλνουν τις λύσεις με το ταχυδρομείο ή με email. Οι όροι συμμετοχής είναι παρόμοιοι με εκείνους των άτυπων διαγωνισμών σύνθεσης, συχνά μάλιστα τα ίδια προβλήματα που συμμετέχουν στον διαγωνισμό σύνθεσης δίνονται στον διαγωνισμό λύσης. Είναι αδύνατον να εξαλειφθεί η χρήση υπολογιστών στους διαγωνισμούς αυτούς, αν και μερικά προβλήματα, ιδιαίτερα εκείνα των πολλών κινήσεων, δεν είναι κατάλληλα για λύση από υπολογιστή.
Άλλοι διαγωνισμοί λύσης διεξάγονται με τους συμμετέχοντες παρόντες ταυτόχρονα σε ειδικό χώρο. Έχουν περιορισμένο χρόνο για την λύση των προβλημάτων και απαγορεύεται η χρήση οποιουδήποτε βοηθήματος, εκτός από την σκακιέρα και τα κομμάτια. Ο πιο ονομαστός διαγωνισμός αυτού του τύπου είναι το Παγκόσμιο πρωτάθλημα λύσης σκακιστικών προβλημάτων (World Chess Solving Championship) που οργανώνεται από την επιτροπή PCCC της FIDE.
Και στους δύο τύπους διαγωνισμών, κάθε πρόβλημα μπορεί να δώσει ορισμένους βαθμούς, για κάθε λύση που εντοπίζεται ή και για την απόδειξη ανυπαρξίας λύσης. Οι μερικές λύσεις παίρνουν μέρος του βαθμού. Νικητής είναι ο λύτης που συγκεντρώνει το μεγαλύτερο άθροισμα βαθμών, και σε περίπτωση ισοβαθμίας αυτός που έδωσε τις λύσεις σε συντομότερο χρόνο.

WFCC

Η Παγκόσμια Ομοσπονδία για την Σκακιστική Σύνθεση (POCC, WFCC) είναι το ανώτατο όργανο που διέπει τις επίσημες δραστηριότητες στη σκακιστική σύνθεση. Ήταν γνωστή ως Μόνιμη Επιτροπή της FIDE για τη Σκακιστική Σύνθεση (PCCC) από την ίδρυσή της το 1956 μέχρι τον Οκτώβριο του 2010. Σήμερα είναι ανεξάρτητη από τη FIDE αλλά οι δύο οργανώσεις συνεργάζονται μεταξύ τους. Σήμερα, 40 χώρες εκπροσωπούνται στο WFCC.
Η ομοσπονδία οδηγείται από τον πρόεδρο. Σημερινός πρόεδρος είναι ο Χάρης Φουγιαξής, ενώ στο παρελθόν πρόεδροι έχουν διατελέσει οι Ούρι Άβνερ, Τζον Ράις, Μπέντριχ Φορμάνεκ, Κλάους Βέντα, Γιαν Χανέλιους, Γκέρχαρντ Γιενς, Κόμινς Μάνσφιλντ, Νέναντ Πέτροβιτς και Γκιούλα Νόικομ.
Απόλλων Πατρών (καλαθοσφαίριση γυναικών)

Ιστορική αναδρομή

Η γυναικεία ομάδα του Απόλλωνα Πατρών έχει αναδειχθεί τέσσερις φορές Πρωταθλήτρια στην τοπική Κατηγορία της Ε.Σ.Κ. Αχαΐας-Ηλείας και συγκεκριμένα κατά τα έτη 1997-98, 2005-06, 2006-07 και 2010-11.
Η κατάκτηση του τελευταίου από αυτούς τους τίτλους οδήγησε το σύλλογο στο Ειδικό Πρωτάθλημα Ανόδου που διοργανώνει η Ομοσπονδία ανάμεσα στους Πρωταθλητές των τοπικών Ενώσεων της Νοτίου Ελλάδος, προκειμένου να προωθηθούν ομάδες στην Α2 Εθνική Κατηγορία. Τα μπαράζ διεξήχθησαν σε δύο ομίλους, οι πρώτοι των οποίων θα ανέβαιναν απευθείας στην Α2 Εθνική. Ο Απόλλων κατετάγη δεύτερος στον όμιλό του, λαμβάνοντας το δικαίωμα συμμετοχής σε αγώνα κατάταξης με το δεύτερο του άλλου ομίλου Ιπποκράτη Κω. Επικρατώντας με σκορ 36-61, ο Ιπποκράτης απέκτησε προτεραιότητα για άνοδο σε περίπτωση που προέκυπταν κενές θέσεις εκτός προγράμματος. Τελικά ο Ιπποκράτης κλήθηκε όντως να αντικαταστήσει τον Κτησιφόντα Παιανίας που αποχώρησε εθελοντικά, ωστόσο στα εθνικά πρωταθλήματα ανέβηκε κι ο Απόλλων αντικαθιστώντας τον Άρη Χολαργού που διαλύθηκε.
Την αγωνιστική περίοδο 2011-12 ο Απόλλων εντάχθηκε στον Όμιλο Νότου της Α2 Εθνικής, τον οποίο συνέθεσαν 11 σύλλογοι. Στο πλαίσιο αυτό ο σύλλογος δεν κατάφερε να διακριθεί, ολοκληρώνοντας τη χρονία στην τελευταία θέση της κατάταξης και χωρίς καμία νίκη (19 ήττες κι ένας μηδενισμός). Η επίδοση αυτή τον οδήγησε εκ νέου στο τοπικό Πρωτάθλημα. Την ίδια χρονιά ο σύλλογος παραχώρησε δύο παιχνίδια στα πλαίσια της Α' Φάσης του Κυπέλλου Ελλάδος. Στην 1η Αγωνιστική επιβλήθηκε της Α.Γ.Ε. Χαλκίδας με σκορ 63-60. Εντούτοις, στη 2η Αγωνιστική ηττήθηκε με μεγάλη διαφορά (53-97) από την Αγία Παρασκευή κι έτσι αποκλείστηκε από τη συνέχεια.
Την επόμενη αγωνιστική περίοδο, 2012-13, ο Απόλλων Πατρών ολοκλήρωσε τις αγωνιστικές του υποχρεώσεις για το τοπικό Πρωτάθλημα στη 2η θέση του τελικού βαθμολογικού πίνακα. Ειδικότερα συγκέντρωσε 10 νίκες σε 14 αγώνες, δύο λιγότερες από τον πρωτοπόρο Έσπερο. 
Τη χρονιά 2013-14 ο σύλλογος, έχοντας συγκεντρώσει 6 νίκες και 8 ήττες, κατέλαβε την 5η θέση του τελικού βαθμολογικού πίνακα σε σύνολο 8 ομάδων.

Λογότυπο

Το λογότυπο της ομάδας, όπως έχει εξελιχθεί με το πέρασμα του χρόνου.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2016-17, ο Α.Σ. Απόλλων Πατρών λαμβάνει μέρος στο Πρωτάθλημα Γυναικών που διοργανώνει η Ένωση Σωματείων Καλαθοσφαίρισης Αχαΐας-Ηλείας.
Έδρα του Απόλλωνα είναι το ομώνυμο ιδιόκτητο Κλειστό Γυμναστήριο στην περιοχή της Περιβόλας Πατρών χωρητικότητας 3.500 θεατών. Πρόεδρος του διοικητικού συμβουλίου του ερασιτέχνη Απόλλωνα είναι ο Σωτήρης Χαλκιόπουλος. Καθήκοντα πρώτου προπονητή διατηρεί από τον Ιούλιο του 2016 ο Γιώργος Μιχαηλίδης.

Τμήματα υποδομής

Την αγωνιστική περίοδο 2014-15 ο Απόλλων Πατρών κατέκτησε το Πρωτάθλημα Νεανίδων που διοργανώνει η Ένωση Σωματείων Καλαθοσφαίρισης Αχαΐας-Ηλείας. Προπονήτρια ήταν η Ράνια Γκοτσοπούλου. Στη συνέχεια αγωνίστηκαν στην προκριματική φάση του Πανελλήνιου Πρωταθλήματος Νεανίδων, στα πλαίσια της οποίας σημείωσαν 2 νίκες και 1 ήττα, χωρίς να καταφέρουν να περάσουν στην τελική φάση.
Pootle

Ιστορικό

Το Pootle αναπτύχθηκε αρχικά από τον David Fraser κατά την εργασία του στο Translate.org.za σε ένα έργο χρηματοδοτούμενο από το CATIA project. Η πρώτη του επίσημη έκδοση έγινε το Δεκέμβριο 2004 παρότι είχε χρησιμοποιηθεί σε διάφορους εσωτερικούς Translate@thons (μεταφραστικούς μαραθώνιους) από το Translate.org.za.
Το όνομα Pootle είναι ένα [ακρωνύμιο] για το PO-based Online Translation / Localization Engine (Μεταφραστική μηχανή βασισμένη σε αρχεία .PO) αλλά σίγουρα είναι επίσης ένας χαρακτήρας στην παιδική σειρά του BBC The Flumps.
Το Translate.org.za κυκλοφόρησε διάφορες εκδόσεις και το 2006 το Pootle αναπτύχθηκε περαιτέρω ως μέρος του έργου WordForge, που χρηματοδοτήθηκε από το Open Society Institute και το International Development Research Centre. Αυτό πρόσθεσε διαχείριση αρχείων XLIFF και υποδομή για ροή μεταφραστικής εργασίας. Πολλές από αυτές τις δυνατότητες προστέθηκαν στην έκδοση 1.0.
Το Pootle χρησιμοποιείται από το OpenOffice.org, One Laptop per Child και άλλα έργα. Το Pootle είναι η βάση του Verbatim project που χτίζει μεταφραστική υποδομή για τα έργα του Mozilla.

Σχεδιαστική φιλοσοφία

Το Pootle σχεδιάστηκε ως ένα δικτυακό μεταφραστικό εργαλείο χρησιμοποιώντας το Translate Toolkit. Προσπελαύνει μεταφραστικά αρχεία απευθείας χωρίς ενδιάμεσο επίπεδο βάσης δεδομένων. Αυτό συχνά αναφέρεται ως καθυστέρηση στην απόδοση αλλά ο σχεδιαστικός στόχος ήταν να υπερτεθεί η μετάφραση και η διαχείριση πάνω από υπάρχοντα αρχεία, αντιμετωπίζοντας τα μεταφραστικά αρχεία ως έγγραφα και κάνοντας διαχείριση τους ως τέτοια.
Ο στόχος του Pootle δεν είναι ποτέ να αντικαταστήσει υπάρχουσες διαδικασίες αλλά μάλλον να τις επεκτείνει. Έτσι αλληλεπιδρά με συνδεδεμένα συστήματα διαχείρισης έκδοσης (version control systems) επιτρέποντας του να εγγράφει αλλαγές απευθείας στο κεντρικό έργο παρά διατηρώντας ένα παράλληλο σύστημα έξω από το έργο.
Είναι ελεύθερο λογισμικό και τα έργα ενθαρρύνονται να φιλοξενούν το δικό τους εξυπηρετητή Pootle για να επιτρέπουν στην κοινότητα τους να τα μεταφράσει.

Υποστηριζόμενες μορφές πηγαίων εγγράφων

Το Translate Toolkit παρέχει μετατροπή από τις υποστηριζόμενες μορφές πηγαίων εγγράφων που περιλαμβάνουν: αρχεία .properties Java and Mozilla, αρχεία SDF του OpenOffice.org, HTML, Text, XLIFF και PO του Gettext.
Το ίδιο το Pootle δουλεύει απευθείας σε PO αρχεία του Gettext ή σε XLIFF files (από την έκδοση 1.0).
Μερτσέντες-Μπεντς Αρένα

Ανακατασκευή

Το 2009 αποφασίσθηκε η μετατροπή του σταδίου σε αμιγώς ποδοσφαιρικό γήπεδο. Ο αγωνιστικός χώρος βυθίστηκε κατά 1,3 μέτρα ενώ ανακατασκευάστηκε η οροφή, ώστε να καλύπτει τις νέες κερκίδες. Τα έργα ολοκληρώθηκαν με την έναρξη του Γερμανικού Πρωταθλήματος για την αγωνιστική περίοδο 2011-2012. Πριν την ανακατασκευή του το στάδιο φιλοξενούσε και αγώνες στίβου.
Ματέο Γκάλβαν

Καριέρα

Γεννήθηκε στη Βιτσέντζα στις 24 Αυγούστου 1988. Κατέκτησε χρυσό μετάλλιο με την Ιταλία στα 4x400 μ σκυτ. στο Ευρωπαϊκό Πρωτάθλημα Κλειστού Στίβου 2009, ενώ στα 400 μέτρα ήταν 6ος.
Έχει στην κατοχή του 3 χρυσά και ένα αργυρό μετάλλιο από Μεσογειακούς Αγώνες.
Ποδηλατόδρομος

Περιγραφή

Στην 1η περίπτωση είναι πάντα η ακραία λωρίδα του δρόμου & εφαρμόζεται σε μεγάλους δρόμους ή λεωφόρους, όπως η λωρίδα των λεωφορείων.
Στην 2η περίπτωση αποτελεί μέρος του πεζοδρομίου & δεν έχει συγκεκριμένη θέση. Μπορεί να βρίσκεται στη μέση του, που είναι & η πιο συνηθισμένη θέση ή σε κάποια πλευρά του & θεωρείται πιο ασφαλής από την προηγούμενη μορφή γιατί δεν εφάπτεται με τον δρόμο, αποκλείοντας έτσι σε μεγάλο ποσοστό τα τροχαία ατυχήματα. Εφαρμόζεται στα μεγάλα (φαρδιά) πεζοδρόμια ή στο ύψωμα του πεζοδρομίου δηλ. στην επιφάνειά του ή σε πιο χαμηλό, συνήθως σε αυτό του δρόμου, σαν ξεχωριστό δρομάκι, παράλληλο με τον δρόμο ή την λεωφόρο.
Βικιπαίδεια στα Σίντι

2015-2017

Κατά τη διάρκεια αυτής της περιόδου η Βικιπαίδεια στα Σίντι έχει επεκταθεί και κάποια τεχνικά θέματα έχουν επιλυθεί. Οι χρήστες έχουν βελτιώσει το περιεχόμενο, τις παραπομπές, τα τεχνικά θέματα, τη κατηγοριοποίηση, τα  πρότυπα, και τα κουτιά πληροφοριών. Στις 28 Μαΐου 2017 έγινε εργαστήριο ευαισθητοποίησης για τη Βικιπαίδεια στο Καράτσι.
Φαϊρούζ

Πρώτα χρόνια

Γεννήθηκε στις 20 Νοεμβρίου 1934 στο χωριό Jabal Alarz. Το πραγματικό της όνομα είναι Νουχάντ Χαντάντ. Λίγα χρόνια αργότερα μετακομίζει στη Βυρητό. Η πρώτη της επαφή με τη μουσική είναι από το ραδιόφωνο ενός γείτονα. Ούσα μαθήτρια θα ενταχθεί στην σχολική χορωδία ενώ αργότερα θα πάρει μέρος σε ραδιοφωνικά προγράμματα. Ο συντηρητικός πατέρας της Ουάντι Χαντάντ (Wadi Haddad) δεν συμφωνούσε με αυτή την επιλογή και αρχικά είχε αρνηθεί να δώσει την άδειά του.

Η οντισιόν που της άλλαξε τη ζωή

Συμμετέχοντας αρχικά σε χορωδίες, αποφασίσει να κάνει το μεγάλο βήμα. Παίρνει μέρος σε μια οντισιόν ενός σταθμού τραγουδώντας το "Mawal" και το "Ya Zahraten Fi Khialay" εντυπωσιάζοντας τα στελέχη. Ένα από αυτά, ο Halim Elrumi, αντιλαμβανόμενος τις εξαιρετικές φωνητικές της ικανότητες, της προσφέρει τραγούδια και της δίνει το καλλιτεχνικό όνομα Φεϊρούζ.

H γνωριμία με τον Assi Rahbany

Ο Halim Elrumi αποφασίζει να γνωρίσει τη Φεϊρούζ σε δυο πολυτάλαντα αδέρφια, τον Assi και τον Mansour Rahbany, oι οποίοι ενθουσιασμένοι από τη φωνή της, δέχονται να της γράψουν τραγούδια. Η επαγγελματική σχέση της Φεϊρούζ και του Ασσι σύντομα θα εξελιχθεί σε μια τρυφερή σχέση και το 1954 θα παντρευτούν. Θα αποκτήσουν μαζί τέσσερα παιδία : Τον Ziad (άξιος συνεχιστής του πατέρα του συνθέτοντας για την μητέρα του μεγάλες επιτυχίες), την Layal (πεθαίνει το 1987 από ανέυρισμα στον εγκέφαλο), τον Hali (υψηλός πυρετός στην παιδική του ηλικία τον αφήνει παράλυτο) και την Reema (εκτελεί χρέη manager και είναι συνέχεια στο πλευρό της μητέρας της μέχρι σήμερα)
Ηώς και Κέφαλος (ανάγλυφο)

Περιγραφή

Το πήλινο ανάγλυφο μικρών διαστάσεων διαπνέεται από μεγαλοπρέπεια και γαλήνη. Παριστάνει μια γυναικεία μορφή που κρατάει το σώμα ενός εφήβου στην αγκαλιά της, ενώ πετάει.

Ερμηνεία

Το ανάγλυφο παρουσιάζει την Ηώ και τον Κέφαλο. Η σκηνή απαγωγής παριστάνεται συνήθως σε μια από εξής δύο μορφές. Οι ζωγράφοι προτιμούν κυρίως την σκηνή της καταδίωξης, ενώ στην γλυπτική, όπως εδώ, συναντούμε την ένωση του ζεύγους σε μία πλαστική αρχιτεκτονική οντότητα.

Ιστορική τοποθέτηση

Το ανάγλυφο πιστεύεται ότι ήταν τμήμα του διακόσμου της βασιλείου στοάς προς την μεριά του Κεραμεικού.
Porsche 918

Εισαγωγή

Αρχικά, η 918 Spyder πρωτοεμφανίστηκε ως πρωτότυπο στο 80-ό Σαλόνι Αυτοκινήτου της Γενεύης στις 1 Μαρτίου 2010. Μετά την ενθουσιώδη υποδοχή που έλαβε από το κοινό, και 2.000 αιτήσεις ενδιαφέροντος από υποψήφιους αγοραστές, στις 28 Ιουλίου 2010 η ανώτατη διοίκηση της Porsche AG στη Στουτγκάρδη έδωσε το πράσινο φως για να μπει στην παραγωγή. Η τελική έκδοση παραγωγής παρουσιάστηκε στις 10 Σεπτεμβρίου 2013 στο Σαλόνι Αυτοκινήτου της Φρανκφούρτης. Η Porsche, επίσης, παρουσίασε το 2011 στο North American International Auto Show την έκδοση 918 RSR, μια παραλλαγή του για αγωνιστική χρήση.
Η παραγωγή της 918 Spyder ξεκίνησε στις 18 Σεπτεμβρίου 2013, με τις παραδόσεις στην Ευρώπη να ξεκινούν τον Δεκέμβριο, έχοντας τιμή πώλησης 768.026 ευρώ χωρίς δασμούς. Στις ΗΠΑ λανσαρίστηκε τον Ιούνιο του 2014, με εμπορική τιμή στα 845.000 δολάρια ΗΠΑ. Χρονολογικά, ήταν το δεύτερο plug-in υβριδικό αυτοκίνητο από την Porsche, μετά την Panamera S E-Hybrid της σεζόν του 2014.

Υβριδικό σύστημα

Το μοντέλο τροφοδοτείται από έναν κινητήρα 4.6 λίτρων V8 Modular της Ford και αναπτύσσει 608 ίππους (450 kW), με δύο ηλεκτροκινητήρες να παρέχουν επιπλέον 279 ίππους (208 kW) για μια συνδυασμένη απόδοση στους 887 ίππους (652 kW). Η 918 Spyder περιέχει μπαταρία ιόντων λιθίου των 6,8 kWh, η οποία προσφέρει πλήρη ηλεκτρική αυτονομία για 12 μίλια / 19 χιλιόμετρα. Το αυτοκίνητο έχει τελική ταχύτητα της τάξης των 345 χλμ. την ώρα / 214 μίλια την ώρα. Τα φρένα της 918 είναι ηλεκτρομαγνητικά.
Τσέτσα

Βιογραφία

Γεννήθηκε το 1973 στο Πρόκουπλε της Σερβίας (το οποίο τον καιρό της γέννησής της αποτελούσε κομμάτι της ενιαίας Γιουγκοσλαβίας) ως Σβετλάνα Βελίτσκοβιτς και πέρασε τα παιδικά της χρόνια στον οικισμό Ζιτοράτζε του δήμου Βλαντίτσιν Χαν. Ξεκίνησε την ενασχόλησή της με το τραγούδι στην ηλικία των 10 ετών. Το 1987 κυκλοφόρησε το παρθενικό της άλμπουμ, μέσα από το οποίο προήλθε και η πρώτη της επιτυχία με το κομμάτι Cvetak Zanovetak, ενώ στις αρχές της δεκαετίας του 1990 ήταν ήδη μια από τις πιο δημοφιλείς τραγουδίστριες της Γιουγκοσλαβίας.
Το 1993 γνωρίστηκε με τον εγκληματία πολέμου και αρχηγό παραστρατιωτικής οργάνωσης, Ζέλικο Ραζνάτοβιτς, γνωστό με το ψευδώνυμο Αρκάν. Το ζευγάρι παντρεύτηκε στις 19 Φεβρουαρίου του 1995, με την τραγουδίστρια να πραγματοποιεί τον δεύτερο γάμο της, ενώ η τελετή προβλήθηκε σε ζωντανή μετάδοση από τη γιουγκοσλαβική τηλεόραση. Από τον γάμο της με τον Αρκάν (που κράτησε μέχρι τη δολοφονία του το 2000), απέκτησε δύο παιδιά (ένα αγόρι και ένα κορίτσι). Στα τέλη του 1999, λόγω των κατηγοριών που αντιμετώπιζε για εγκλήματα πολέμου ο Αρκάν, της μεταβιβάστηκε η ιδιοκτησία της ποδοσφαιρικής ομάδας Όμπιλιτς Βελιγραδίου. 
Το 2003, κατά τη διάρκεια αστυνομικών ερευνών που διεξήχθησαν μετά τη δολοφονία του πρωθυπουργού της Σερβίας, Ζόραν Τζίντζιτς, συνελήφθη από τις αρχές όταν βρέθηκε παράνομος οπλισμός στην κατοχή της. Το 2010 αντιμετώπισε νέες κατηγορίες που σχετίζονταν με υπεξαίρεση του ποσού 2,3 εκατομμυρίων ευρώ από τα ταμεία της Όμπιλιτς, για τις οποίες εν τέλει η Τσέτσα καταδικάστηκε το 2011 σε οκτάμηνο κατ' οίκον περιορισμό και παράλληλα υποχρεώθηκε να καταβάλει ως πρόστιμο 1,5 εκ. ευρώ, γεγονός που προκάλεσε αντιδράσεις και σχόλια για ευμενή αντιμετώπιση. Το 2016 κυκλοφόρησε το δέκατο έκτο στούντιο άλμπουμ της με τίτλο Autogram.
Ισμαήλ Χανίγια

Προφίλ

Γεννήθηκε τον Ιανουάριο του 1963. Το 1992, έπειτα από φυλάκιση από τις ισραηλινές αρχές, αποπέμφθηκε στο Λίβανο. Επέστρεψε στη Γάζα ένα χρόνο μετά και δίδαξε στο Ισλαμικό Πανεπιστήμιο. Στις 16 Φεβρουαρίου 2006 έγινε Πρωθυπουργός της Παλαιστινιακής Αρχής έπειτα από τη νίκη της Χαμάς στις εκλογές της 25 Ιανουαρίου 2006. Ανέλαβε επίσημα πρωθυπουργός στις 29 Μαρτίου 2006.
Αποπέμφθηκε από τον πρόεδρο Αμπάς στις 14 Ιουνίου του 2007 και τον διαδέχθηκε στο πρωθυπουργικό αξίωμα ο Σαλάμ Φαγιάντ. Έκτοτε ήταν ντε φάκτο πρωθυπουργός στη Λωρίδα της Γάζας, ως το 2014.
Τον Μάιο του 2017 διορίστηκε ηγέτης της Χαμάς.
Λίγκα ντε Όνρα 2010–11

Προεπισκόπηση

Στη διοργάνωση συμμετείχαν 16 ομάδες με την Ζιλ Βισέντε ΦΚ να κερδίζει το πρωτάθλημα και μαζί με τη ΣΝ Φεϊρένσε να προβιβάζεται στην Πριμέιρα Λίγκα. Οι Βαρζίμ ΣΚ και ΚΝ Φάτιμα υποβιβάστηκαν στη Σεγκούντα Ντιβιζάο. Η ΦΚ Βιζέλα υποβιβάστηκε για οικονομικούς λόγους.
Γλώσσα Αουχελάουα

Παραδείγματα της γλώσσας Αουχελάουα

Α: Auge, yauwedo. Haidova u lalau;
(Φίλε μου, γεια σου. Πού πηγαίνεις;)
Β: Ε lalau oyai. Yagu oya vauvauna ya tudai. Owa haidova u lau;
(Πηγαίνω στον κήπο. Σκάβω τον νέο μου κήπο. Εσύ που πήγες;)
Α: Ya dobi gogowai yada bada ehebo ya ita. Teina gona sabate mata yana vada vauvauna ya abi. (Πήγα στο χωριό για να δω έναν από τους θείους μας. Την επόμενη εβδομάδα θα χτίσω το νέο του σπίτι.)
Β: Yau dova nuwanuwagu yada bada ya hagui. Ebe u dobi u vada abi, u lauma u vaigau ta dobi ta paihowa. (Θέλω και εγώ να βοηθήσω τον θείο σου. Όταν κατέβεις κάτω για να χτίσεις το σπίτι, έλα να με πάρεις και να πάμε να δουλέψουμε.)
Α: Ausala. Mata ta itago. (Καλά. Τα λέμε.)